ΚΑΝΟΝΙΣΜΟΣ (ΕΚ) αριθ. 13/1999 ΤΗΣ ΕΠΙΤΡΟΠΗΣ της 7ης Ιανουαρίου 1999 σχετικά με τον καθορισμό του κατωφλίου παρέμβασης για τις ντομάτες κατά την περίοδο 1999

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 27 παράγραφοι 1 και 2,

Εκτιμώντας:

ότι στο άρθρο 27 παράγραφος 1 του κανονισμού (ΕΚ) αριθ. 2200/96 προβλέπεται ο καθορισμός ενός κατωφλίου (ορίου) παρέμβασης όταν η αγορά ενός προϊόντος που εμφαίνεται στο παράρτημα ΙΙ υφίσταται ή ενδέχεται να υποστεί ανατροπή της ισορροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων 7 ότι, σε τέτοια περίπτωση υπάρχει κίνδυνος να δημιουργηθούν δυσχέρειες στον προϋπολογισμό για την Κοινότητα 7

ότι είχε καθοριστεί, με τον κανονισμό (ΕΚ) αριθ. 281/98 της Επιτροπής (3), κατώφλι παρέμβασης για τις ντομάτες το 1998 7 ότι, επειδή οι προϋποθέσεις που καθορίζονται από το προαναφερθέν άρθρο 27 εξακολουθούν να συντρέχουν για το εν λόγω προϊόν, πρέπει να καθορισθεί και πάλι κατώφλι παρέμβασης για το προϊόν αυτό και για την περίοδο εμπορίας 1999, ίσο με εκείνο που είχε καθοριστεί για την περίοδο 1998, και να προσδιοριστεί και η περίοδος που λαμβάνεται υπόψη για να εκτιμηθεί η υπέρβαση του εν λόγω κατωφλίου 7

ότι σε εφαρμογή του προαναφερθέντος άρθρου 27, η υπέρβαση του κατωφλίου παρέμβασης έχει ως συνέπεια τη μείωση της κοινοτικής αποζημιώσεως απόσυρσης κατά τη διάρκεια της περιόδου που έπεται εκείνης της υπερβάσεως του κατωφλίου 7 ότι πρέπει να προσδιοριστούν οι επιπτώσεις από την υπέρβαση αυτή και να καθοριστεί μείωση ανάλογη προς τη σπουδαιότητα της υπερβάσεως εντός του ορίου ενός ορισμένου ποσοστού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το κατώφλι παρέμβασης για τις ντομάτες κατά την περίοδο 1999 ορίζεται στους 360 000 τόνους.

2. Η υπέρβαση του κατωφλίου παρέμβασης, που καθορίζεται στην παράγραφο 1, αποτιμάται με βάση τις αποσύρσεις που πραγματοποιήθηκαν από 1ης Νοεμβρίου 1998 έως 31 Οκτωβρίου 1999.

Άρθρο 2

Εάν η ποσότητα ντομάτας που αποτελεί το αντικείμενο παρέμβασης για απόσυρση κατά την περίοδο που ορίζεται στο άρθρο 1 παράγραφος 2 υπερβαίνει το κατώφλι που έχει καθορισθεί στο άρθρο 1 παράγραφος 1, η κοινοτική αποζημίωση απόσυρσης που έχει καθορισθεί στο παράρτημα V του κανονισμού (ΕΚ) αριθ. 2200/96, κατά τη διάρκεια της επομένης περιόδου εμπορίας μειώνεται ανάλογα με τη σπουδαιότητα της υπέρβασης σε σχέση με την παραγωγή που χρησίμευσε ως βάση για τον υπολογισμό του εν λόγω κατωφλίου.

Η μείωση της κοινοτικής αποζημίωσης απόσυρσης δεν μπορεί ωστόσο να είναι μεγαλύτερη από 30 %.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 28 της 4. 2. 1998, σ. 4.